《酬严司空荆南见寄》
唐代·武元衡

金貂再领三公府，玉帐连封万户侯。帘卷青山巫峡晓，

烟开碧树渚宫秋。刘琨坐啸风清塞，谢脁题诗月满楼。

白雪调高歌不得，美人南国翠蛾愁。

作者简介：武元衡（758―815），唐代诗人、政治家，字伯苍。缑氏（今河南偃师东南）人。武则天曾侄孙。建中四年，登进士第，累辟使府，至监察御史，后改华原县令。德宗知其才，召授比部员外郎。岁内，三迁至右司郎中，寻擢御史中丞。顺宗立，罢为右庶子。宪宗即位，复前官，进户部侍郎。元和二年，拜门下侍郎平章事，寻出为剑南节度使。元和八年，征还秉政，早朝被平卢节度使李师道遣刺客刺死。赠司徒，谥忠愍。《临淮集》十卷，今编诗二卷。